Gide…ɣer teqbaylit. Ma yella deg uswir yemmuzgen (spécialisé), suffɣen-d allalen n uselmed s tutlayt n tmaziɣt (tajeṛṛumt n teqbaylit s tmaziɣt, Mammeri, 1976). U xeddmen aka tura (ttaɛraḍen) yegrawen iseddawanen akken ad d-suffɣen imawalen n tusna, anda i d-suffɣen « Tusnakt s wurar »(Mathématique récréatives) s teqbaylit. Inadiyen-agi ttemgaraden, yal yiwen s wazal-is , acu kan ttemcabin deg lebɣi-nsen n usekcem n tutlayt n tmaziɣt d yedles-is deg tatrarit, u ɛerḍen amek ara rren tiɣawsiwin tigejdanin n umezruy n tgemmi, adelsan akked usnan agraɣlan d ayla-nsen.